## Odluka o zaprječivanju cestovnih komunikacija i putova na državnoj granici s Bosnom i Hercegovinom i Republikom Srbijom

### NN 55/2014 (5.5.2014.), Odluka o zaprječivanju cestovnih komunikacija i putova na državnoj granici s Bosnom i Hercegovinom i Republikom Srbijom

VLADA REPUBLIKE HRVATSKE

1036

Na temelju članka 33. stavka 3. Zakona o nadzoru državne granice (»Narodne novine«, broj 83/2013), Vlada Republike Hrvatske je na sjednici održanoj 30. travnja 2014. godine donijela

ODLUKU

O ZAPRJEČIVANJU CESTOVNIH KOMUNIKACIJA I PUTOVA NA DRŽAVNOJ GRANICI S BOSNOM I HERCEGOVINOM I REPUBLIKOM SRBIJOM

I.

Radi onemogućavanja nezakonitog prelaska preko državne granice izvan graničnog prijelaza, na državnoj granici s Bosnom i Hercegovinom i Republikom Srbijom, zaprječavaju se sljedeće cestovne komunikacije i putovi koji nisu u funkciji prelaženja državne granice:

1. Na području Policijske uprave vukovarsko-srijemske:

1.1. Poljski put Barunovača – Čukala na državnoj granici Republike Hrvatske s Republikom Srbijom,

1.2. Šumski put Čukala I na državnoj granici Republike Hrvatske s Republikom Srbijom,

1.3. Šumski put Čukala III na državnoj granici Republike Hrvatske s Republikom Srbijom,

1.4. Šumska prosjeka kroz šumski odjel 33/A – Liska I, na državnoj granici Republike Hrvatske s Republikom Srbijom,

1.5. Poljski put koji razdvaja Bapsku i Novačku Banovinu, na državnoj granici Republike Hrvatske s Republikom Srbijom,

1.6. Poljski put Tovarnik, Ulica Brune Bušića, Republika Hrvatska – Šid, Republika Srbija,

1.7. Poljski put Tovarnik, Ulica školska, Republika Hrvatska – Šid, Republika Srbija,

1.8. Poljski put Tovarnik, Ulica 30. svibnja, Republika Hrvatska – Šid, Republika Srbija,

1.9. Cesta Strošinci, Republika Hrvatska – prometnica Jamena – Morović, Republika Srbija,

1.10. Makadamska cesta Lipovac, Republika Hrvatska – Batrovci, Republika Srbija,

1.11. Makadamska cesta Apševci, Republika Hrvatska – Ilinci, Republika Srbija,

1.12. Zemljani put Nijemci, Republika Hrvatska – Ilinci, Republika Srbija.

2. Na području Policijske uprave sisačko-moslavačke:

2.1. Šumski put Radašnica (Gornji Žirovac), Republika Hrvatska – Kekići, Bosna i Hercegovina,

2.2. Šumski put Majdan, Republika Hrvatska – Dobro Selo, Bosna i Hercegovina,

2.3. Šumski put Gornji Žirovac, šuma Ribnik, Republika Hrvatska – kota Čordašica, Bosna i Hercegovina,

2.4. Makadamski put zaseok Ćičići, Donji Žirovac, Republika Hrvatska – zaseok Dondori, Bosna i Hercegovina,

2.5. Makadamski put zaseok Suzići (Kobiljak), Republika Hrvatska – zaseok Letići, Bosna i Hercegovina,

2.6. Poljski put Crni Potok, Republika Hrvatska – Ponikve (most Paunovac), Bosna i Hercegovina,

2.7. Makadamski put Staro Selo, Republika Hrvatska – Poljana (Čikin most), Bosna i Hercegovina,

2.8. Makadamski put Staro Selo, zaseok Crkvine, Republika Hrvatska – Glinica, Đurđin jarak, Bosna i Hercegovina.

3. Na području Policijske uprave karlovačke:

3.1. Makadamski put u mjestu Pašin Potok, kod kuće Lesara, odvojak od županijske ceste 3258, Republika Hrvatska – šumski put preko potoka i dalje šumskim putem (minirano područje) Šmrekovac (zaseok Kalići), Bosna i Hercegovina,

3.2. Poljski put Bogovolja na državnoj granici Republike Hrvatske s Bosnom i Hercegovinom.

4. Na području Policijske uprave šibensko-kninske:

4.1. Makadamski put Trivane – Krnete, Strmica, Republika Hrvatska – Zaseok, Bosna i Hercegovina,

4.2. Makadamski put Krnete, Strmica, Republika Hrvatska – trgovina Petričević, Bosna i Hercegovina.

5. Na području Policijske uprave splitsko-dalmatinske:

5.1. Šumski put Bračev dolac, Republika Hrvatska – Uništa, Vještić Gora, Bosna i Hercegovina,

5.2. Šumski put Kolač, Bračev dolac, Republika Hrvatska – Vještić Gora, Bosna i Hercegovina,

5.3. Šumski put Kolač, Republika Hrvatska – Vještić Gora, Bosna i Hercegovina,

5.4. Šumski put Peretovac, Republika Hrvatska – Ubli, Bosna i Hercegovina,

5.5. Makadamski put Dubova Vrata, Republika Hrvatska – Kadijina bukva, Bosna i Hercegovina,

5.6. Makadamski put Voštane, Republika Hrvatska – Liskovača, Bosna i Hercegovina,

5.7. Šumski put zaseok Krolo, Republika Hrvatska – Prisika, Bosna i Hercegovina,

5.8. Makadamski put Aržano škola, Republika Hrvatska – Pasič, Bosna i Hercegovina,

5.9. Šumski put Dvorine, Jurčevića greda, Republika Hrvatska – Podzavelim, Bosna i Hercegovina,

5.10. Šumski put Maršići Gornji, Republika Hrvatska – Čubrina, Bosna i Hercegovina,

5.11. Šumski put Prlji, Republika Hrvatska – Volijak, Bosna i Hercegovina,

5.12. Makadamski put Mali Galići, Republika Hrvatska – Veliki Galići II, Bosna i Hercegovina,

5.13. Šumski put Lončari (Delipetri), Republika Hrvatska – Barišića polje II, Bosna i Hercegovina,

5.14. Šumski put Jovići, Republika Hrvatska – Borasi, Bosna i Hercegovina,

5.15. Šumski put Jovići – Tuntići, Republika Hrvatska – Mandurići, Bosna i Hercegovina,

5.16. Šumski put Jovići – Tuntići, Republika Hrvatska – Topala, Bosna i Hercegovina,

5.17. Šumski put Jelavići, Republika Hrvatska – Osoje II, Posušje, Bosna i Hercegovina,

5.18. Šumski put Crna Gora, Republika Hrvatska – Zavala, Bosna i Hercegovina,

5.19. Šumski put Medvidovići Gornji, Republika Hrvatska – Kadim, Bosna i Hercegovina,

5.20. Šumski put Bušića Draga, Republika Hrvatska – Galići, Bosna i Hercegovina,

5.21. Šumski put Bušića Progon, Republika Hrvatska – Krnića brig, Bosna i Hercegovina,

5.22. Šumski put Bušića Draga, Republika Hrvatska – Gorica, Bosna i Hercegovina,

5.23. Šumski put Bušića Progon, Republika Hrvatska – Dubrava, Bosna i Hercegovina,

5.24. Šumski put Vidića Most, Republika Hrvatska – Grizeljevac, Bosna i Hercegovina,

5.25. Poljski put Jelavića Most, Republika Hrvatska – Blat, Bosna i Hercegovina,

5.26. Makadamski put Ola, Republika Hrvatska – Drinovci, Bosna i Hercegovina.

6. Na području Policijske uprave dubrovačko-neretvanske:

6.1. Makadamska cesta Velji do, Republika Hrvatska – Glavska, Bosna i Hercegovina,

6. 2. Makadamska cesta Šumet, Republika Hrvatska – Ivanica, Bosna i Hercegovina.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/144

Urbroj: 50301-09/06-14-2

Zagreb, 30. travnja 2014.

Predsjednik

Zoran Milanović, v. r.

Odluka, NN 55/2014-1036